
Prezentul document se aplică în contextul implementării Programului Incluziune și Demnitate Socială (PIDS) 2021- 2027 și reprezintă metodologia propusă și criteriile de evaluare și selecție care urmează a fi utilizate de către GAL Dealurile Târnavelor, Autoritatea de Management (AM) și Organismele Intermediare (OI) în vederea selectării operațiunilor (proiectelor) finanțate din Programul Incluziune și Demnitate Socială (PIDS) 2021 – 2027, din cadrul SDL GAL DEALURILE TÂRNAVELOR.
Scopul acestei Metodologii este de a stabili într-un mod eficace și eficient regulile aplicabile procesului de evaluare și selecție a Fișelor de proiect/cererilor de propuneri de proiect în cadrul PIDS, la nivelul celor două mecanisme aplicabile – competitiv și necompetitiv.
Pentru asigurarea transparentei in procesul decizional si pentru asigurarea unui tratament egal acordat tuturor potentialilor solicitanti/solicitantilor de finantare, prezenta metodologie vine in sprijinul acestora, prin prezentarea modului de lucru si a criteriilor de verificare, evaluare și selecție a Fișelor de proiect/cererilor de propuneri de proiect.
Criteriile de verificare, evaluare și selecție menționate în anexele la prezenta metodologie răspund cerințelor art. 73 din Regulamentul (UE) 2021/1060 de stabilire a dispozițiilor comune privind Fondul european de dezvoltare regională, Fondul Social European Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.

Procedura competitivă
În cadrul procesului de evaluare şi selecție, GAL Dealurile Târnavelor aplică mecanismul prin care gestionează solicitările de finanțare din PIDS, competitiv, descris în continuare.
În procesul de evaluare și selecție a Fișelor de proiect/cererilor de propuneri de proiect, alături de prevederile prezentei metodologii, trebuie să fie respectate și informațiile prevăzute în:
· Ghidul Solicitantului elaborat de GAL Dealurile Târnavelor pentru Intervenția FSE+ Integrare socială pentru persoane defavorizate din teritoriul GAL DT
· Procedura de selecție și evaluare a fișelor de proiecte depuse la Asociația GAL Dealurile Târnavelor
· Ghidul solicitantului – Condiții Generale privind accesarea finanțărilor în cadrul Programului Incluziune și Demnitate Socială 2021-2027, cu modificările și completările ulterioare;
· Ghidul solicitantului – Condiții specifice, aferent apelului de Cereri de propuneri de proiecte;
· Instrucțiuni, decizii, proceduri AM PIDS, după caz;
· Legislația aplicabilă în domeniul gestionarii fondurilor europene si legislația aplicabilă domeniului de intervenție specific fiecărui apel de Cereri de propuneri de proiecte, inclusiv legislația prind ajutor de stat/de minimis, după caz; 
·  Alte documente, după caz


Glosar de termeni:

	Autoritatea de Management pentru Programul Incluziune și Demnitate Socială
	Autoritatea desemnată pentru gestionarea PIDS, care îndeplinește funcțiile prevăzute la art. 71 din Regulamentul (UE) 2021/1060, responsabilă pentru
implementarea eficace și eficientă a fondurilor

	

AM PNS
	Autoritatea de Management Planul Național Strategic, înființată in cadrul Ministerului Agriculturii din România, prin care se asigura implementarea mecanismului DLRC pentru zonele mici urbane și rurale, respectiv va asigura
finanțarea complementară a Strategiilor de Dezvoltare Locală (SDL) din Planul Național Strategic 2023 – 2027.

	



MySMIS2021/SMIS2021+
	Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat, pentru perioada de progrmare 2021 - 2027.
Aplicatia  MySMIS2021/SMIS2021+  se  incadreaza  in
categoria mijloacelor ce asigură transmiterea de texte/ documente şi confirmarea primirii acestora.

	
Organism Intermediar
	Orice organism public care acționează sub responsabilitatea AM PIDS și care îndeplinește atribuții delegate în numele AM PIDS, în raport cu operațiunile
implementate de solicitanții PIDS

	

Programul Incluziune și Demnitate Socială (PIDS)
	Programul Incluziune și Demnitate Socială 2021-2027, document aprobat de Comisia Europeană în data de 14.12.2022, elaborat de România, care conține o strategie de dezvoltare și un set de 11 priorități, pentru a fi implementate cu ajutorul Fondului Social European Plus (FSE+) și al Fondului European de Dezvoltare
Regională (FEDR)

	
Solicitant
	Organism public sau privat responsabil pentru inițierea
unei operațiuni sau care inițiază și implementează o operațiune finanțată prin PIDS 2021-2027








	AM PIDS
	Autoritatea de Management pentru Programul Incluziune și Demnitate Socială

	MIPE
	Ministerul Investițiilor și Proiectelor Europene

	CE
	Comisia Europeană

	CA
	Conformitate administrativă

	CS
	Comitetul de Selecție organizat la nivelul GAL

	CCS
	Comitetul Comun de Selecție - organism tehnic format din reprezentanți ai AM PNS și ai AM PIDS

	ETF
	Evaluare tehnică și financiară

	GAL
	Grup de Acțiune Locală

	SDL
	Strategie de Dezvoltare Locală

	UE
	Uniunea Europeană

	FSE+
	Fondul Social European Plus

	PNR
	Programul Național de Reformă

	ZUM
	Zonă Urbană Marginalizată

	CIM
	Contract Individual de Muncă

	FEDR
	Fondul European de Dezvoltare Regională

	SF
	Studiu de Fezabilitate

	SR
	Studiu de Referință

	DALI
	Documentație de avizare a lucrărilor de intervenții

	PT
	Proiect tehnic


Listă de abrevieri
Mecanismul competitiv
Mod de desfășurare
Mecanismul competitiv este utilizat atunci când se lansează o competiție pentru Fișele de proiecte depuse de solicitanții de finanțare.

În cadrul mecanismului competitiv, GAL Dealurile Târnavelor lansează un apel de Cereri de propuneri de proiecte (cu termen limită) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluarii tehnice și financiare și de selecție, pe care le vor parcurge după depunere.
Fișele de proiecte primite de GAL Dealurile Târnavelor parcurg mai multe etape în procesul de verificare, evaluare și selecție, care se desfășoară după depunerea cererii, după cum este descris mai jos.
Evaluarea proiectelor se va realiza de către GAL Dealurile Târnavelor, AM şi/sau OI, în condițiile delegării explicite a acestei atribuții prin Acordul de delegare de funcții încheiat între AM și OI în conformitate cu prevederile art. 71 alin. (3) din Reg. (UE) nr. 2021/1060, cu ajutorul unor experți interni şi/sau prin contractarea unor experți externi cu expertiză in domeniul de intervenție specific apelului de Cereri de propuneri de proiecte, recrutați printr-o procedură transparentă.

Procesul de evaluare și selecție a Fișelor de proiect/cererilor de propuneri de proiect depuse în cadrul mecanismului competitiv se desfășoară, de regulă, după închiderea apelului de Cereri de propuneri de proiecte.
Procesul de evaluare și selecție a propunerilor de Fișe de proiect, va respecta următoarele etape:
1. Evaluarea conformității administrative / tehnică și financiară preliminară
2. Evaluare tehnică și financiară calitativă
4. Întrunirea Comitetului de evaluare și selecție de la nivelul Asociația GAL Dealurile Târnavelor

1. [bookmark: _Toc233725455]Verificarea conformității administrative a proiectelor

Mod de desfășurare aplicabil proiectelor finanțate prin FSE+
Proiectele conforme din punct de vedere al criteriilor de depunere (dată, oră şi modalitate de depunere) vor fi verificate din punct de vedere a conformităţii administrative a fișei de proiect, solicitantului și partenerilor pe baza e-mail-ului (e-mail-urilor -după caz) transmis de către beneficiar care conține fișa de proiect și anexele acesteia și a unei declarații unice stabilite prin  Ghidul Solicitantului –GAL și anexată fișei de proiect prin care solicitantul și partenerii confirmă îndeplinirea condițiilor de eligibilitate și a cerințelor de conformitate administrativă.
Declarația unică a solicitantului este declarația pe propria răspundere prin care solicitantul de fonduri externe nerambursabile și partenerii acestuia, în cazul proiectelor implementate in parteneriat, declară că îndeplinesc condițiile de eligibilitate prevăzute de ghidul solicitantului și se angajează ca în situația în care proiectul este declarat aprobat și propus pentru finanțare, înainte de semnarea contractului de finanțare, să depună toate documentele justificative aferente procesului de contractare necesare semnării contractului de finanțare, inclusiv să facă dovada îndeplinirii criteriilor de eligibilitate care nu fac obiectul ETF preliminar.
În cazul proiectelor implementate în parteneriat, liderul de parteneriat și fiecare partener vor completa declarația unică si o vor asuma la nivelul reprezentantului legal al liderului de parteneriat/partenerului.
Cerințele incluse în Declarația unică au caracter obligatoriu și vor fi aplicabile tuturor apelurilor de Cereri de propuneri de proiecte lansate.
Sistemul de verificare a conformităţii administrative este de tipul “DA” sau “NU”, iar motivul încadrării în fiecare din cele 2 opțiuni va fi justificat corespunzător în câmpul de comentarii dedicat. Numai Fișele de proiect care au obţinut „DA” la criteriul de verificare a conformităţii administrative sunt admise în următoarea etapă a procesului de evaluare, respectiv evaluarea tehnică şi financiară. Această etapa de evaluare a Fișelor de proiect este gestionată sau după caz, efectuată de un Managerul GAL, sau de un alt evaluator desemnat.
Notificarea de neconformitate administrativă va fi transmisă pe e-mail solicitantului.
Notificarea de neconformitate administrativă va conține motivele respingerii cererii de finanțare in această etapă.
Grila de verificare a conformității administrative se regăsește în GAL_DT_Anexa 9_Grilă de evaluare conformitate administrativă.

În cazul în care GAL Dealurile Târnavelor emite o notificare de neconformitate, nu va fi demarată etapa de evaluare tehnică și financiară.

2. [bookmark: _Toc233725456]Evaluarea tehnică și financiară

Cererile de finanțare acceptate în etapa de verificare a conformității administrative intră în procesul de evaluare tehnică și financiară.
Evaluarea tehnică și financiară se efectuează de către o Comisie de evaluare stabilită la nivelul GAL Dealurile Târnavelor, 
Evaluarea tehnică și financiară este sprijinită pe partea administrativă / tehnică de către Președinte GAL / Manager GAL. 
Evaluarea tehnică și financiară a proiectelor este efectuată de Comisie de evaluare, alcătuită din 2 membri evaluatori. Fiecare cerere de finanțare este evaluată de 2 evaluatori.

2.1. [bookmark: _Toc233725457]Evaluarea tehnică și financiară preliminară
Mod de desfășurare aplicabil proiectelor finanțate in cadrul GAL Dealurile Târnavelor
Etapa de evaluare tehnică și financiară cuprinde o etapă de evaluare preliminară, pe baza criteriilor de evaluare eliminatorii prevăzute în GAL_DT_Anexa 10_Criteriile de evaluare şi selecţie tehnică şi financiară preliminară
Sistemul de evaluare tehnică și financiară preliminară este de tipul “DA” sau “NU”, iar motivul încadrării în fiecare din cele 2 opțiuni va fi justificat corespunzător în câmpul de comentarii dedicat. Numai Cererile de finanţare care au obţinut „DA” la toate criteriile din Grilele de verificare evaluare tehnică și financiară preliminară vor fi procesate în evaluarea tehnică şi financiară calitativă, conform criteriilor de evaluare tehnică și financiară prevăzute în Ghidul Solicitantului – Condiții specifice.
Cererile de finanțare care nu îndeplinesc criteriile eliminatorii vor fi respinse și nu vor fi incluse în etapa tehnică și financiară pentru a fi evaluate din punct de vedere calitativ.
Criteriile de evaluare eliminatorii prevăzute în GAL_DT_Anexa 10_Criteriile de evaluare şi selecţie tehnică şi financiară preliminară, au caracter obligatoriu și vor fi aplicabile tuturor apelurilor de Cereri de propuneri de proiecte lansate, iar subcriteriile au caracter orientativ și pot fi adaptate în funcție de specificul fiecărui apel de Cereri de propuneri de proiecte.
Pe parcursul etapei de evaluare preliminară, comisia de evaluare poate solicita clarificări, cu respectarea cerințelor și a termenelor stabilite prin procedurile operaționale, condiționat ca prin clarificările solicitate să nu se încalce principiul tratamentului egal și nediscriminarea.
Dacă evaluatorul consideră că o informaţie lipseşte sau nu este suficient de clară pentru a permite evaluarea criteriilor eliminatorii, trebuie să solicite Președintelui GAL / Managerului GAL trimiterea de clarificări. În cazuri motivate (dacă informația există deja în pachetul Fișei de proiect sau dacă prin clarificarea solicitată există posibilitatea încălcării principiului tratamentului egal sau dacă solicitarea de clarificări ar avea ca şi consecință completarea cererii de finanţare), Președintele GAL / Managerul GAL poate refuza transmiterea solicitării de clarificări.
Solicitantul va transmite clarificările în condițiile şi termenul limită specificate în solicitarea de clarificări, în caz contrar evaluarea tehnică şi financiară preliminară a Fișei de proiect urmând a fi făcută numai pe baza documentelor și informațiilor existente.
Clarificările transmise de către solicitant nu pot avea efectul de a îmbunătăți sau completa Fișa de proiect. Dacă lipsesc documente, anexe, se pot solicita clarificări pentru transmiterea acestora.

În cazul în care Președintele GAL / Manager GAL - identifica în grila de evaluare transmisă de către evaluator constatări neconforme din partea acestuia, erori, comentarii incomplete etc, sau pentru abordarea comună a unor aspecte, Președintele GAL / Manager GAL poate transmite indicații/ observații evaluatorului, de care acesta trebuie să țină cont și să le aplice în continuare în procesul de evaluare.
Grilele de verificare finale vor face trimitere și vor conține și informațiile prezentate în Scrisorile de clarificări, precum și răspunsurile la clarificări transmise de solicitant.
Rezultatul evaluării tehnice și financiare preliminare poate fi contestat o singură dată, fiind aplicabile prevederile de la sectiunea III. Depunerea și soluționarea contestațiilor, din prezentul document.


2.2. [bookmark: _Toc233725458]Evaluarea tehnică și financiară calitativă - proiecte finanțate prin FSE+

Fișele de proiect admise în etapa de evaluare tehnică și financiară preliminară intră în procesul de evaluare tehnică și financiară calitativă.
Procesul de evaluare tehnică și financiară calitativă a Fișelor de proiecte finanțate prin FSE+ presupune analiza proiectului și notarea acestuia din perspectiva criteriilor incluse în GAL_DT_Anexa 11_Criterii de verificare tehnică şi financiară calitativă (Grila 11)
Fișa de proiect va fi respinsă dacă nu obține punctajul minim de 70 de puncte.
Fișele de proiect pot să obțină un punctaj de la 0 – 100, însă, pentru ca acestea să fie aprobate în etapa de evaluare tehnică și financiară calitativă, trebuie să acumuleze minim 70 de puncte (pragul de calitate) și punctajul minim stabilit pentru fiecare criteriu de evaluare. Punctajul final se va calcula prin realizarea mediei aritmetice între punctajele acordate de cei doi evaluatori. În situația în care între evaluatori există diferențe mai mari de 5 puncte la oricare dintre criterii, managerul de proiect asigură concilierea opiniilor evaluatorilor. Evaluatorii reevaluează proiectul și își revizuiesc grilele de evaluare, astfel încât să nu existe diferențe mai mari decât limita specificată.
Pe parcursul etapei de evaluare tehnică şi financiară calitativă, comisia de evaluare poate solicita clarificări, cu respectarea cerințelor și termenelor stabilite prin procedurile operaționale, condiționat ca prin clarificările solicitate să nu se încalce principiul tratamentului egal și nediscriminarea.
Dacă evaluatorul consideră că o informaţie lipseşte sau nu este suficient de clară pentru a permite evaluarea tehnică şi financiară calitativă, trebuie să solicite Președintelui GAL / Managerului GAL trimiterea de clarificări. În cazuri motivate (dacă informația există deja în pachetul Fișei de proiect sau dacă prin clarificarea solicitată există posibilitatea încălcării principiului tratamentului egal sau dacă solicitarea de clarificări ar avea ca şi consecință completarea Fișei de proiect), Președintele GAL / Managerul GAL poate refuza transmiterea solicitării de clarificări.
Solicitantul va transmite clarificările în condițiile şi termenul limită specificate în solicitarea de clarificări, în caz contrar evaluarea tehnică şi financiară calitativă a Fișei de proiect urmând a fi făcută numai pe baza documentelor și informațiilor existente.
Clarificările transmise de către solicitant nu pot avea efectul de a îmbunătăți Fișa de proiect.
În cazul in care Președintele GAL / Managerul GAL identifică in grilele de evaluare transmise de către evaluatori constatări neconforme din partea acestora, erori, comentarii incomplete, constatări diferite etc, diferențe în recomandările privind modificarea bugetului sau pentru abordarea comună a unor aspecte, Președintele GAL / Managerul GAL pot transmite indicații/ observații evaluatorilor, de care aceștia trebuie să țină cont și să le aplice în continuare în procesul de evaluare.

2.3. [bookmark: _Toc233725459]Corecții/reduceri bugetare
În procesul de evaluare tehnică și financiară calitativă, experţii evaluatori pot aplica corecții/reduceri bugetare, în sensul reducerii cheltuielilor prevăzute în bugetul cererii de finanțare, după cum urmează:
· cu valoarea cheltuielilor neeligibile pe care solicitantul le-a încadrat greşit ca eligibile şi/sau
· cu valoarea cheltuielilor potenţial eligibile, dar care:
· fie nu au legătură directă cu activităţile propuse,
· fie nu sunt necesare pentru execuţia proiectului și/sau
· cu valoarea considerată excedentă, a cheltuielilor disproporţionate în raport cu dimensiunea activităților proiectului
· în cazul depășirii plafoanelor prevăzute la nivelul Ghidul Solicitantului – Condiții Generale și/sau Condiții Specifice,
· în cazul în care costurile/prețurile depășesc nivelul practicat la nivelul piețelor de profil, pentru servicii/produse/lucrari cu caracteristici tehnice similare
· cu alte cheltuieli identificate care pot afecta buna implementare a proiectului.
Reducerile bugetare se realizează de echipa de evaluare doar în urma transmiterii către aplicant a unei solicitări de clarificări si analizării răspunsului primit de la acesta (cu excepția cheltuielilor neeligibile pe care solicitantul le-a încadrat greşit ca eligibile si/sau a depășirii plafoanelor, care pot fi corectate sau diminuate, fără să fie solicitată nicio clarificare).
In cazul in care corecțiile/reducerile bugetare depăsesc 30% din valoarea totală eligibilă a proiectului, cererea de finantare este respinsă.
Solicitantul va fi informat asupra modificărilor la buget propuse de echipa de evaluatori, în etapa de evaluare tehnico-financiară calitativă, prin transmiterea unei scrisori de modificare bugetară (Anexa 19 - Scrisoare modificări bugetare) . El trebuie să accepte aceste modificări în termenul indicat in scrisoarea de modificări bugetare (maxim 3 zile lucrătoare).
În cazul în care solicitantul nu este de acord cu toate modificările propuse sau nu răspunde deloc la informarea transmisă, Fișa de proiect va fi respinsă.
Grilele de evaluare tehnică și financiară calitativă finale vor face trimitere și vor conține și informațiile prezentate în Scrisorile de clarificări, precum și răspunsurile la clarificări transmise de solicitant, precum si corecțiile efectuate asupra bugetului proiectului, dacă este cazul.

[bookmark: _Toc233725460]2.4. Concilierea evaluării
În procesul de evaluare tehnică și financiară calitativă se asigură concilierea opiniilor evaluatorilor, în următoarele cazuri:
a) Diferențe de punctaj:
Dacă între evaluatori există diferențe mai mari de 5 puncte la oricare dintre subcriterii, Președintele GAL / Managerul GAL asigură concilierea opiniilor evaluatorilor. Evaluatorii reevaluează Fișa de proiect și își revizuiesc grilele de evaluare, astfel încât să nu existe diferențe mai mari decât limita specificată (5 puncte).

b) Diferențe în recomandările privind modificarea bugetului:
În cazul în care cei doi evaluatori au intervenții diferite pe buget, ducând la valori diferite ale bugetului, Președintele GAL / Managerul GAL asigură concilierea opiniilor evaluatorilor.
În orice moment al evaluării tehnice și financiare calitative, dacă membrii Comisiei de evaluare constată încălcarea uneia sau mai multor criterii de evaluare eliminatorii, Fișa de proiect va fi respinsă, fără a mai fi efectuată evaluarea tehnică și financiară calitativă.
3. [bookmark: _Toc233725461]Asigurarea rezonabilității costurilor
În aplicarea dispozițiilor OUG nr. 66/2011 și a normelor sale de aplicare, cu modificările și completările ulterioare, solicitanții de finanțare sunt obligați să asigure, iar evaluatorii sunt obligați să verifice, încă din faza de depunere a proiectelor, justificarea prețurilor și costurilor introduse în buget, în raport cu prețul pieței. Obligația de a justifica prin oferte prețurile și costurile introduse în buget nu se aplica pentru echipamentele și serviciile pentru care sunt stabilite plafoane în Ghidul Solicitantului – Condiții Generale și/sau Condiții Specifice.
Pentru echipamentele și serviciile pentru care nu sunt stabilite plafoane în Ghidul Solicitantului – Condiții Generale și/sau Condiții Specifice, se pot utiliza cereri de preț, cataloage, orice bază de date disponibilă de pe internet, consemnate într-un studiu de piață sau alt document centralizator care să poată asigura justificarea corespunzătoare a prețurilor și costurilor utilizate în proiect.
Pentru respectarea principiului cost-eficiență în evaluarea proiectelor, evaluatorii se vor asigura că în cadrul aceluiași Fișe de proiect nu sunt prevăzute/bugetate funcții ale căror atribuții sau responsabilități se suprapun și se vor asigura că nu sunt prevăzute funcții care nu sunt justificate/fundamentate/ necesare implementării proiectului.
În cazul în care în Fișa de proiect sunt prevăzute/bugetate funcții ale căror atribuții sau responsabilități se suprapun, evaluatorii se vor asigura ca solicitantul a justificat includerea în bugetul proiectului a mai multor experți de același tip (ex: grup ținta semnificativ, număr mare de persoane de consiliat, grupe paralele de cursanți pentru formare sau practică, mediere sau campanii în mai multe orașe sau locații simultan, etc.).
În faza de evaluare, evaluatorii fac observații și, dacă este cazul, diminuări de buget, acolo unde constată o încărcare nejustificată a programului de lucru sau supradimensionarea echipei de experți.
Experții evaluatori pot efectua verificări proprii privind realitatea și regularitatea ofertelor depuse, prin consultarea bazelor de date existente pe internet, prin solicitarea efectivă de oferte de preț de la firme de specialitate sau prin orice alte mijloace care pot furniza informatii pentru formarea unei opinii privind rezonabilitatea preturilor/ costurilor.

4. [bookmark: _Toc233725462]Selecția fișelor de proiect
În urma finalizării procesului de verificare și evaluare, experții evaluatori vor întocmi GAL_DT_Anexa 14_Listă fișe proiecte evaluate_aprobate, în ordinea descrescătoare a punctajului obținut în cadrul criteriilor de prioritizare și selecție.
Aceste Fișe de proiect trebuie să atingă cel puțin punctajul minim de calitate, de 70 de puncte FSE + și să obțină punctajul minim stabilit pentru fiecare criteriu de evaluare.
Departajarea fișelor de proiect care obțin punctaj egal ca urmare a procesului de evaluare și selecție se va face pe baza unor criterii de departajare care vor fi specifice fiecărui tip de apel și vor fi menționate în Ghidul Solicitantului specific măsurii SDL în cauză. De asemenea, în ghid se vor face precizări și în ceea ce privește posibilitatea de supraselectare, dacă va fi cazul.
Fișele de proiect care au punctajul minim pentru a fi finanțate, dar nu se încadrează în bugetul alocat, vor fi incluse în GAL_DT_Anexa 16_Listă fișe proiecte evaluate_rezervă, cu posibilitatea de supracontractare, în baza art. 12 alin (1) lit c) din OUG 40/2015 cu modificările și completările ulterioare.
Fișele de proiect care nu îndeplinesc condițiile minime de finanțare vor fi incluse în
GAL_ DT_Anexa 15_ Listă fișe proiecte evaluate _respinse.
Experții evaluatori transmit Președintele GAL / Managerul GAL, grilele de evaluare completate și semnate (în format electronic), în momentul finalizării evaluării fișelor de proiecte.
Listele însoțite de grilele de evaluare, contestațiile soluționate (dacă e cazul) vor fi transmise conform Anexelor 14, 15 și 16 pentru a fi supuse aprobării Comitetului de Selecție al GAL.
5. [bookmark: _Toc233725463]Selectarea și implementarea proiectelor aferente SDL selectate
5.1. [bookmark: _Toc233725464]Etapa 3 Selectarea și implementarea proiectelor aferente SDL selectate
· Evaluarea și selecția fișelor de proiecte de către GAL-uri
· Avizarea de către AM PIDS/OIR a fișelor de proiecte selectate de GAL-uri
5.1.1. [bookmark: _Toc233725465]Evaluarea și selecția fișelor de proiecte de către GAL-uri
GAL-urile lansează apeluri de fișe proiecte pentru intervențiile din cadrul Strategiilor de Dezvoltare Locală. Documentele de programare (ghidul solicitantului și apelul de Cereri de propuneri de proiecte) vor fi avizate de OI/AM PIDS.
GAL-urile vor realiza evaluarea și selecția fișelor de proiecte, depuse de potențialii beneficiari, pe baza unei proceduri de evaluare și selecție aplicabilă intervențiilor din SDL, elaborată de către GAL în baza Orientărilor pentru GAL privind implementarea SDL, procedura aprobată de CD
al GAL, în conformitate cu prevederile statutare și procedurile interne ale GAL și avizată de OIR-ul delegat.




5.1.2. [bookmark: _Toc233725466]Fișele de proiecte vor fi selectate de către Comitetul de Selecție (CS) al GAL, conform etapelor de mai jos:
a. Verificarea conformităţii administrative (etapa CA), utilizând Grila de verificare aferentă etapei CA, anexată ghidului specific elaborat de GAL în cadrul apelului respectiv;
b. Verificarea și acordarea de punctaje criteriilor de prioritizare și selecție - etapa de evaluare tehnică și financiară (ETF), utilizând Grila de verificare aferentă etapei ETF, anexată ghidului specific elaborat de GAL în cadrul apelului respectiv.
După încheierea procesului de selecţie, CS al GAL va emite un Raport de Selecţie intermediar, în care vor fi înscrise propunerile de fișe de proiecte retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru propunerile de fișe de proiecte eligibile punctajul obţinut pentru fiecare criteriu de selecţie.
După etapa de soluționare a contestațiilor (dacă este cazul) se va întocmi un raport de contestații, care va sta la baza emiterii Raportului Final de Selecție.
Fișele de proiecte care au obținut cel puțin punctajul minim, dar care nu au fost selectate pentru finanțare în cadrul Raportului Final de selecție ca urmare a epuizării bugetului la nivelul apelului, vor constitui lista de rezervă la nivelul apelului respectiv.

5.1.3 [bookmark: _Toc233725467]Avizarea de către Comitetul de selecție constituit la nivelul AM PIDS a fișelor de proiecte selectate de GAL-uri
AM PIDS va verifica și aviza pachetele de fișe de proiecte selectate de GAL, utilizând o grilă de avizare.
AM PIDS va solicita clarificări/ sau va respinge pachetul de fișe de proiecte în următoarele situații:
· În situația nerespectării uneia/sau mai multor cerințe referitoare la eligibilitatea beneficiarilor, eligibilitatea intervențiilor, activităților, cheltuielilor;

5.1.4. [bookmark: _Toc233725468]Verificarea cererilor de finanțare depuse în sistemul MySMIS
AM PIDS va deschide sesiuni de depunere în sistemul informatic MySMIS pentru depunerea cererilor de finanțare aferente exclusiv fișelor de proiecte din cadrul intervențiilor PIDS, fișe de proiecte care au fost anterior selectate de GAL și avizate de AM PIDS.
Cererile de finanțare PIDS ale căror fișe de proiecte au fost selectate de GAL-uri, conform procedurilor proprii de evaluare și selecție, avizate de AM PIDS și încărcate în sistemul informatic MySMIS, vor respecta condițiile prevăzute în Ghidul Solicitantului - Condiții Specifice aferent fiecărui apel de Cereri de propuneri de proiecte.
Cererile de finanțare vor fi verificate în conformitate cu procedurile aplicabile la nivelul AM PIDS și a Organismelor Intermediare Regionale și în conformitate cu Metodologia de verificare, evaluare şi selecție a proiectelor ȋn cadrul Programului Incluziune și Demnitate Socială 2021 – 2027 (PIDS) –
secțiunea dedicată Mecanismului DLRC aferent mediului rural și din orașe și municipii cu mai puțin de 20.000 de locuitori
Verificarea se realizează în baza Grilelor de evaluare Anexă la Ghidul Solicitantului Condiții Specifice Pentru introducerea în MySMIS2021+ a fișelor de proiecte selectate de Grupurile de Acțiune Locală – etapa a III-a a mecanismului DLRC.
Verificarea cererilor de finanțare se va realiza prin sistem de tipul „DA”, „NU” sau „NA”, iar motivul încadrării în fiecare din cele 3 opțiuni va fi justificat corespunzător în câmpul de comentarii dedicat.
Numai cererile de finanţare care au obţinut „DA” și/sau „NA” pentru toate criteriile din Grilele de verificare a conformității administrative si de evaluare şi selecţie tehnică şi financiară sunt admise în etapa de contractare.

